മീനച്ചിലാര് കൈയേറ്റം മീനച്ചില് നദീ സംരക്ഷണസമിതി നിവേദനം നല്കി പാലാ: മീനച്ചിലാറിന്റെ തീരങ്ങള് അളന്നുതിരിച്ച് കൈയേറ്റം ഒഴിപ്പിക്കണമെന്നാവശ്യപ്പെട്ട് മീനച്ചില് നദീസംരക്ഷണസമതി ജില്ലാ കളക്ടര്ക്ക് നിവേദനം നല്കി.മീനച്ചിലാറിന്റെ തീരങ്ങള് കൈയേറുന്നതും അനധികൃത നിര്മ്മാണങ്ങള് നടത്തുന്നതും വ്യാപകമാണ്. കൈയേറ്റങ്ങള് ചൂണ്ടിക്കാട്ടി നല്കിയ പരാതികളില് ഫലപ്രദമായ നടപടിയുണ്ടായിട്ടില്ല.കോട്ടയം ഭാഗത്ത് കൈയേറ്റമൊഴിപ്പിക്കാന് ചില നടപടികള് സ്വീകരിച്ചത് പ്രതീക്ഷയ്ക്ക് വക നല്കുന്നുണ്ട്. ഈരാട്ടുപേട്ട, പാല, നട്ടാശ്ശേരി, നാഗമ്ബടം തുടങ്ങിയ സ്ഥലങ്ങളിലെല്ലാം കൈയേറ്റം വ്യാപകമാണ്. ആറ്റുതീരങ്ങള് അളന്നുതിരിച്ച് സംരക്ഷിക്കണമെന്നും പാലാ ആര്.ഡി.ഒ. ഓഫീസിലും മറ്റും കാലാകാലങ്ങളായി കെട്ടിക്കിടക്കുന്ന കൈയേറ്റ കേസുകളില് നടപടി സ്വീകരിക്കണമെന്നും സമിതി ആവശ്യപ്പെട്ടു.മീനച്ചില് നദീസംരക്ഷണസമിതി പ്രസിഡന്റ് ഡോ. എസ്. രാമചന്ദ്രനാണ് സമിതിക്കുവേണ്ടി നിവേദനം നല്കിയത്.